als_Latn dik_Latn sag_Latn
Prodhuesi i famshëm, Lenovo, i cili është drejt rrugës për t’u bërë prodhuesi numër një në botë për kompjuterët, tani ka deklaruar statistikat financiare për tremujorin e fundit, në të cilat shihet se pjesëmarrja e kompanisë është rritur nga periudha paraprake, ndërsa kompania gjithashtu i ka hyrë punës për krijimin e telefonave inteligjentë.
Krijuesi i ThinkPad, njëkohësisht shitësi i dytë më i madh i telefonave inteligjentë në Kinë, ka deklaruar se për periudhën tetor-dhjetor ka arritur të fitojë neto vlerën që arrin 204.9 milionë dollarë.
Në tremujorin e tretë të vitit, të ardhurat e përgjithshme të Lenovo-s janë rritur 12 për qind krahasuar me një vit më parë, për të arritur në 9.4 milionë dollarë.
Lenovo me shpejtësi ka fituar pjesë të tregut në sektorin e kompjuterëve personalë, pas blerjeve të bëra gjatë disa viteve të fundit. Sipas IDC-së, Lenovo është në një rivalitet shumë të afërt me liderin HP, nga numri i dërgesave të kompjuterëve.
(Herë të lexuara: 171)
als_Latn als_Latn als_Latn als_Latn als_Latn